[{"text_idx": "#000000", "text": "Daniil Bragin on Tallinna Tehnikau\u0308likooli elektroenergeetika ja mehhatroonika teise kursuse tudeng ja to\u0308o\u0308tab o\u0303pingute ko\u0303rvalt Ericssonis nooremtooteinsenerina. Daniili so\u0303nul on elektroonika imeline maailm, kus igau\u0308ks saab tegeleda tema jaoks huvitavate asjadega."}, {"text_idx": "#000001", "text": "Peamiselt analu\u0308u\u0308sin eri toodete (4G mobiilside moodulite) to\u0308o\u0308d, tuvastan probleeme, viin la\u0308bi katseid ja loon spetsiifilise rakendusega va\u0308ikseid seadmeid. Meie osakonna spetsialistid vastutavad peamiselt toote funktsionaalsuse eest elektroonika osas."}, {"text_idx": "#000003", "text": "Tulen to\u0308o\u0308le kell 8, teen arvuti lahti ja loen meilid la\u0308bi. See suhteliselt rutiinne tegevus annab tervikliku u\u0308levaade probleemidest tehases ja ta\u0308htsamatest u\u0308lesannetest. Siis algavad meil mitmesugused koosolekud teiste tiimiliikmetega inseneeria-, kvaliteedi- ja arendusosakondadest, kus arutame tootmisega seonduvat ja insenerid kommenteerivad tehnilisi teemasid. Koosoleku tulemusena on ko\u0303igil osalejatel u\u0308htne tegevusplaan ja hakkame to\u0308o\u0308le enda osaga, et ja\u0308rgmisel korral esitleda kokkulepitud tulemusi."}, {"text_idx": "#000006", "text": "Mis sulle ko\u0303ige rohkem meeldib enda to\u0308o\u0308 juures?"}, {"text_idx": "#000007", "text": "Minu jaoks on ko\u0303ige ta\u0308htsam ja lemmik osa to\u0308o\u0308st keerulised va\u0308ljakutsed. Nii tunnen pidevat arengut ja tehnilised teadmised pu\u0308sivad alati toonuses. Keeruliste u\u0308lesannete ta\u0308itmiseks pean to\u0308o\u0308tama u\u0308liraskete mo\u0303o\u0303teseadmetega ja tehniliste su\u0308steemidega, mis on vaieldamatult a\u0308ge ja huvitav."}, {"text_idx": "#000010", "text": "Milliseid oskusi Sinu to\u0308o\u0308 no\u0303uab?"}, {"text_idx": "#000011", "text": "To\u0308o\u0308 no\u0303uab mitmesuguseid oskusi. Tuleb osata kasutada mo\u0303o\u0303teseadmeid, peab olema teadmisi elektroonikast, tuleb mo\u0303ista raadio- ja teisi analoogseadmeid, mingil ma\u0308a\u0308ral osata ka programmeerimist (TCL, Python, C) ning tunda to\u0308o\u0308stusprotsesse. Aga kindlasti on olulised ka suhtlemis- ja la\u0308bira\u0308a\u0308kimisoskused."}, {"text_idx": "#000015", "text": "Olen teise aasta tudeng, o\u0303pin elektroenergeetikat ja mehhatroonikat. Mehhatroonika eriala lo\u0303petanud spetsialist saab teadmiseid nii programmeerimisest, mehaanikast kui elektroonikast. Otsustasin selle eriala kasuks, sest mulle meeldib uusi asju luua ning optimeerida. Teadmised elektroonikast ja programmeerimisest annavadki mulle selleks vo\u0303imalusi. Ma olen kindel, et elektroonika oli ja on u\u0308ks olulisematest tehnilise arengu toetajatest vo\u0303i isegi ko\u0303ige olulisem. Elektroonika evolutsioon loob ko\u0303ikidele teistele eluvaldkondade jaoks ha\u0308davajalikke tehnilisi vo\u0303imekusi. Innovatsiooni loomise tunne ongi minu jaoks ta\u0308htsaim.."}, {"text_idx": "#000016", "text": "Miks sa valisid just Ericssoni to\u0308o\u0308andjaks?"}, {"text_idx": "#000017", "text": "Ericssoni suurim eelis on see, et ettevo\u0303te on loonud to\u0308o\u0308tajatele piiramatud vo\u0303imalused enesearenguks ja pakub selleks ko\u0303iki selleks vajalikke \u201cto\u0308o\u0308riistu\u201d. Ericsson sobib ideaalselt noortele spetsialistidele, kes saavad ha\u0308davajalikke kogemusi to\u0308o\u0308tades innovaatilises ettevo\u0303ttes ko\u0303ige uuemate seadmetega ning targemate inimestega. Siin saab kogeda to\u0303eliseid va\u0308ljakutseid, mis aitavad aru saada, kuidas pa\u0308riselus rakendada u\u0308likoolis saadud teadmiseid."}, {"text_idx": "#000018", "text": "Miks soovitaksid noortele minna o\u0303ppima elektroonikat?"}]